آمریکا ساوونما باخانلیغی پنتاگون، سؤزده "سوریه سرحد گوونلیگی گوجو" مسئله‌سین‌ده تورکیه‌نین راحاتسیز‌لیغینی باشا دوشدوکلرینی ادعا ائتدی.
باخانلیقدان وئریلن آچیقلامایا گؤره، قونونون تورکیه ایله دانیشیلدیغی بیلدیریلدی.
پنتاگون سؤزجوسو اریک پاهون، "حاضردا تعلیم وئریلن (سرحد) گوونلیک گوجو ایله باغلی تورکیه‌نین قایغیلارینی آنلاییریق و ناتو متفیقیمیز تورکیه ایله سورکلی یاخین ارتباطیمیز وار" دئدی.
بؤلوجو ترور هؤرگوتو پ.ی.د/پ‌کاکا عنصورلارییلا قورولاجاق سؤزده "سرحد گوونلیگی گوجو" قونوسوندا گؤروشلرین اولوب اولمادیغینا دایر سوالا پاهون، "آمریکا حکومت یئتکیلیلری ایله تورک قونومداشلاری آراسیندا داوام ائد‌ن دانیشیقلارین قونوسو محض بو قونو" جاوابینی وئردی.
دانیشیقلارین آیرینتیلارینا گیرمه‌یه‌جگینی قید ائد‌ن پاهونون آچیقلاماسیندا "فرض ائدیلن سرحد گوونلیگی گوجو" ایفاده‌سینی ایشلتمه‌سی ده دقت چکدی.
پاهون آیریجا، قونونون پنتاگونون گوند‌مینده اولدوغونو بیلدیردی.
پنتاگون‌دان باشقا بیر یئتکی‌لی ده، قیسا مدت اول ده، تورک سلاح‌لی گوج‌لرینین تروریستلردن تمیزله‌مه‌یه حاضیرلاندیغی سوریه‌نین عفرین بؤلگه‌سین‌ده، بؤلوجو ترور هؤرگوتو پ.ی.د/پ‌کاکا عنصورلارینی دستکلمه‌دیکلرینی ادعا ائتمیشدی.
